Urriaren 28a

Navarra Suma talde parlamentarioari atxikita dagoen foru parlamentari Cristina Ibarrola Guillén andreak idatzizko galdera aurkeztu du, zeinaren bidez informazioa eskatzen baitu egoera epidemiologiko berrirako aldaketak azaltzeko osasun etxeetako zuzendaritza taldeekin egindako bilerei buruz (10-22/PES-00294). Hona Nafarroako Gobernuko Osasuneko kontseilariak ematen dion informazioa:

**1.- Zer datarekin deitu zitzaion zuzendaritza talde bakoitzari?**

* Lehen bilera:

2021-09-28 TUTERA EKIALDEKO OOLTa

2021-09-30 CINTRUENIGOKO OOLTa

2021-10-06 CORELLAKO OOLTa

2021-10-13 CASCANTEKO OOLTa

2021-10-13 VALTIERRAKO OOLTa

2021-10-14 TUTERA MENDEBALDEKO OOLTa

2021-10-14 BUÑUELGO OOLTa

GAI ZERRENDA

* Irisgarritasunaren balorazioa, presentzialtasuna, OOLko deribazioak eta agenda berrien ezarpena
* Kudeaketa itunen adierazleak eta aginte koadroa
* Bigarren bilera:

2022-02-18 CASCANTEKO OOLTa

2022-02-21 CORELLAKO OOLTa

2022-02-22 TUTERA EKIALDEKO OOLTa

2022-02-25 TUTERA MENDEBALDEKO OOLTa

2022-03-01 CINTRUENIGOKO OOLTa

2022-03-02 BUÑUELGO OOLTa

2022-03-09 VALTIERRAKO OOLTa

GAI ZERRENDA

* Oinarrizko Osasun Laguntza Hobetzeko Planeko lantaldearen informazioa
* Deribazioen jarraipena
* Kronikoekiko estrategia
* Hobetu beharreko alorrak
* Kudeaketa itunen adierazleak eta aginte koadroa
* Hirugarren bilera:

2022-05-12 VALTIERRAKO OOLTa

2022-05-12 TUTERA MENDEBALDEKO OOLTa

2022-05-13 TUTERA EKIALDEKO OOLTa

2022-05-14 CORELLAKO OOLTa

2022-05-14 CASCANTEKO OOLTa

2022-05-17 CINTRUENIGOKO OOLTa

2022-05-21 BUÑUELGO OOLTa

GAI ZERRENDA

* Oinarrizko Osasun Laguntza Hobetzeko Planeko lantaldearen informazioa
* Kronikoekiko estrategia
* COVID osteko pazienteak artatzea
* Deribazioen jarraipena
* Hobetu beharreko alorrak
* Kudeaketa itunen adierazleak eta aginte koadroa

2.- Bilerak izan zirela berretsiz gero, zer dokumentazio eta/edo informazio partekatu zen bilera horietan?

1. Estalduren taulak
2. Datuak dituen dokumentua:
	* OOLTeko presentzialtasuna
	* OOLTeko tasak eta deribazioak
	* OOLTeko lehentasunezko deribazioak
	* OOLTeko irisgarritasuna
	* Erizaintzako segurtasuna
	* OOLTeko kronikoekiko estrategia
3. Kudeaketa itunak / programa-kontratua
4. Ekografiako jarduera

**3.- Zer ekintza egin da horrez geroztik eskaera irits dakion profesional egokienari, haren gaitasunak osotara garatuz?**

1. Tuterako Barrutiko OOLaren Zuzendariordetzak zuzeneko komunikazioa izatea OOLTetako zuzendariekin.
2. Lan agenda berriak ezartzea, arreta presentzialari pisu handiagoa emanda.

Irizpideak:

* Gutxienez 12 minutuko kontsulta presentzialak
* Gutxienez 8 minutuko kontsulta ez presentzialak
* Osasun laguntza emateko denbora: 300 minutu
* Osasun laguntzarik gabeko denbora. Atsedenaldia, lantaldearen bilerak eta kupoa kudeatzeko denbora (pazientearekiko kontakturik gabeko kontsultak bideratzeko). Kontsulta presentzialak % 70 inguru
1. Jarduera presentziala % 70eraino berreskuratzea
2. Zirkuituak hobetzea, eskariari epean erantzunen zaiola bermatzeko. Erizainaren hitzordua ematea presako arreta behar duten prozesuetarako, eta berez sendatu ohi diren eta protokolizatuta dauden prozesuetarako
3. Osasun karpeta pertsonala profesionalen eta pazienteen arteko komunikaziorako tresna gisa garatzea: e-kontsulta sartzea (asinkrona)
4. Komunikazio plana, OOLan osasun zerbitzuen erabilera egokia sustatzeko eta informazioa emateko.
5. OOLko ohiko jarduera bat inplementatzea, motelduta gelditu baita: paziente kroniko eta pluripatologikoen kontrola, batez ere Familiako eta Komunitateko Erizaintzan. OOLT bakoitzean berreskuratu beharreko jardueraren banakako azterketa.
6. Etxez etxeko bisitak inplementatzea.
7. Osasunerako Sustapen eta Hezkuntza jarduera inplementatzea.
8. Prestakuntzako jarduerak inplementatu eta agendetan jasotzea: irakaskuntza saio klinikoak, OOLTen prestakuntza etengabea formatu birtualean. OOLko profesionalak trebatzea, prozesuak ebazteko gaitasuna hobetzeko, hainbat alorretan: kronikoak, jardueraren adierazleen taulak, dementziak, bihotzeko gutxiegitasuna, nefrologia, eutanasia…
9. Errehabilitazio zentro periferikoetako jarduera indartzea eta barrutiko beste zentro batzuetan ezartzea, eta barrutiko profesional guztiei prestakuntza ematea jarduera horretara deribatzeko irizpideei buruz.
10. Dermatoskopiako hiru profesional gehiago trebatzea, OOLan ebazteko gaitasuna hobetzeko.
11. OOLko psikologo bat jartzea Tutera Ekialdeko eta Tutera Mendebaldeko zentroetan, profesional hori OOLTetako zuzendariei eta kideei aurkeztea eta zentroetan informazio saioa egitea deribazio irizpideak azaltzeko.
12. Prebentziorako eta arreta goiztiarrerako programak inplementatzea.
13. Zentroen irakaskuntza ahalmena handitzea
14. Profesional gehiago egokitzea/kontratatzea administrazioaren, gizarte lanaren eta erizaintzaren alorretan.
15. Gizarte eta Osasun Arreta Integratuaren Proiektua abian jartzea, Eskubide Sozialetako Departamentuarekin lankidetzan.
16. Erizainen gaitasunak garatzea akutuen alorrean.

**4.- Osasun Departamentuak gaitasunak definitu al ditu profil profesionalaren arabera? Baiezkoan, noiz? Nola formalizatu da eta zer profil profesional definitu da?**

Bai.

* Erizaintzako profesionalak prozesu akutuetan 2022. urtean zehar.
* Psikologo klinikoak OOLan (gaur egun Tutera Ekialdean eta Tutera Mendebaldean).
* Fisioterapeutak jarri dira errehabilitazio zentro periferikoetan, osasun etxeetan. Orain lanean ari gara deribazio zuzeneko prozesuekin.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko urriaren 25ean

Osasuneko kontseilaria: Santos Induráin Orduna